Document ID: 32009R0183

РЕГЛАМЕНТ (ЕО) № 183/2009 НА КОМИСИЯТА
от 6 март 2009 година
за изменение на приложение VI към Регламент (ЕО) № 1234/2007 на Съвета във връзка с корекцията на квотите в сектора на захарта за пазарната 2009-2010 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 59, параграф 1 във връзка с член 4 от него,
като има предвид, че:
(1)
Приложение VI към Регламент (ЕО) № 1234/2007 определя националните и регионалните квоти за производство на захар, изоглюкоза и инулинов сироп. За пазарната 2009-2010 година тези квоти трябва да бъдат коригирани, като се вземе предвид резултатът от прилагането на член 3 от Регламент (ЕО) № 320/2006 на Съвета от 20 февруари 2006 г. за установяване на временна схема за преструктуриране на захарната индустрия в Общността и за изменение на Регламент (ЕО) № 1290/2005 относно финансиране на Общата селскостопанска политика (2).
(2)
Възможните допълващи квоти за изоглюкоза, които могат да бъдат отпуснати по-късно за пазарната 2009-2010 година по молба на одобрени производители в Италия, Литва и Швеция, следва да бъдат взети под внимание при следващото коригиране на квотите, определени в приложение VI към Регламент (ЕО) № 1234/2007, до края на февруари 2010 година.
(3)
Поради това приложение I към Регламент (ЕО) № 1234/2007 следва да бъде съответно изменено.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Приложение VI към Регламент (ЕО) № 1234/2007 се заменя с текста, даден в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 март 2009 година.

Labels: 1
17
6